पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। शहर के गंगापोल इलाके में सड़क बनाने में लापरवाही के दौरान बार-बार पानी की पाइपलाइन टूटने का विवाद मंगलवार को शिक्षा मंत्री व स्थानीय विधायक बृजकिशोर शर्मा तक पहुंच गया।जलदाय विभाग के इंजीनियरों व स्थानीय लोगों ने मंत्री से सड़क बनाने वाले जेडीए के अधिकारियों व ठेकेदार की शिकायत की है।इसके साथ ही बार बार पाइपलाइन तोडऩे से लोगों को होने वाली दिक्कतों के बारे में भी अवगत कराया है।स्थानीय लोगों का कहना है कि मंत्री ने पूरे मामले को गंभीरता से लेते हुए जांच कराने व लापरवाही करने वालों के खिलाफ कार्रवाई का आश्वासन दिया है।
इससे पहले मंगलवार सुबह एक बार पाइपलाइन में और लीकेज करने के कारण जलदाय विभाग के इंजीनियरों व ठेकेदार के बीच विवाद हो गया।बाद में स्थानीय लोगों के बीच बचाव से ही मामला शांत हुआ।
यह है मामला: आमेर रोड क्षेत्र के गंगापोल इलाके में जेडीए की ओर से सड़क रिपेयरिंग का काम किया जा रहा है।लेकिन जेडीए के ठेकेदार की लापरवाही के कारण बार बार पानी की पाइपलाइन टूट रही है और लोगों को पानी के लिए परेशान होना पड़ रहा है।
कलेक्टर के आदेशों की भी परवाह नहीं:शहर में गर्मी के दौरान सड़क पर काम करने से पहले जलदाय विभाग के इंजीनियरों से सामंजस्य रखने व पाइपलाइनों का नक्शा देखने के कलेक्टर के आदेशों की सरकारी विभागों के अधिकारी परवाह ही नहीं कर रहे है। इसी लापरवाही के कारण सोमवार को सड़क पर काम करने के दौरान जेडीए की एजेंसी ने पानी की पाइपलाइन तोड़ दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn